Santu Wistin u l-Knisja Fil-kitbiet tiegħu, Santu Wistin isejjaħ lill-Knisja bit- terminu teoloġikament sabiħ: Il-Ġisem ta' Kristu. Fi żmienna aħna mdorrijin insejħu l-Knisja bit-titlu itwal: Il-Ġisem mistiku ta' Kristu. Imma dan ġie ħafna iżjed tard, jiġifieri dwar is-seklu ħdax fi żmien l-Iskolastiċi fl-Ewropa Medjevali. Għalina tidher sabiħa ħafna d-distinzjoni ċara bejn it-termini: Il-Ġisem reali u storiku ta' Kristu, li bih kien jgħix fid-dinja, u Il-Ġisem Mistiku u attwali ta' Kristu li bih bdiet tgħix il-knisja wara t- twaqqif tagħha u baqgħet tgħix wara. Santu Wistin kien jagħmel distinzjoni bejn Kristu storiku u Kristu attwali f'dan is-sens tagħna, imma la uża f kelma Mistiku, u lanqas ma j seta' jużaha. Dan għaliex dak iż-żmien l-aġġettiv mistiku kien ifisser, fost ħwejjeġ oħra inviżibbli. Billi l-Knisja minn dejjem kienet viżibbli Santu Wistin ma setax isejħilha mistika. Santu Wistin kien isejjaħ ukoll l-Ewkaristija bit- terminu Corpus Christi, (il-Ġisem ta' Kristu), ħaġa li għadna nagħmluha sa llum, bħal meta ngħidu li se nagħmlu l-festa ta' Corpus. Għalhekk il-frażi Il-Ġisem ta' Kristu. Fil-kitbiet ta' Santu Wistin għandha żewġ tifsiriet: a) waħda tifsira reali fis-sens tal-Ġisem ta' Kristu fl- Ewkaristija; b) l-oħra tifsira analoġika fis-sens tal-Ġisem Mistiku ta' Kristu, jew il-Knisja. Kien f'dan l-aħħar sens H San Pawl sema' leħen Kristu jgħidlu: 'Sawl, Sawl, għaliex qiegħed tippersegwitani7' (Atti 9,4) Qabel il-konverżjoni tiegħu Sawlu kien jippersegwita l-Knisja li Ġesti qiesha l-ġisem tiegħu. Hu għalhekk li meta Sawlu qal lil- leħen li kellmu: 'Min int, Mulej7', il-leħen wieġbu: ċJiena Ġesii, li int qiegħed tippersegwitah.' Minkejja li l-frażi il-Ġisem ta' Kristu jużaha f'żewġ sensi, Santu Wistin hu ċar dwar x'hiex kien qed jitkellem. Dan ikun jiddependi mis-suġġett li fuqu jkun qed jikteb jew jitkellem. Mill- kuntest il-qarrej ikun jista' jifhem sewwa x'ikun irid jgħid. Meta jkun hemm xi ambigwità, hu jiċċaraha bħal meta jkun jitkellem dwar l-Ewkaristija u b'mod ċar jgħid: 'is-sagrament tal-Ġisem ta' Kristu. Fl-istess ħin, meta kien ikun irid jirreferi għall-Knisja b'mod iktar ċar, ġieli nqeda fl- istess post bil-kelma Knisja, bħal meta qal: 'Il-Ġisem ta' I Kristu, li hu l-Knisja' jew ''il- Knisja, il-Ġisem ta' Kristu.' Numerikament, il-frażi: il- .Ġisem ta' Kristu tinsab użata wisq iktar drabi fl-opri ta' Santu Wistin b'referenza għall- Knisja, milli għall-Ewkaristija. L-Espressjoni Il-Ġisem ta' 1 Kristu tenfasizza l-għaqda interna li hemm bejn il-membri tal-Knisja u r-rabta tagħhom ma' Kristu. Għalhekk l-insara . ma humiex ġemgħa ta' nies sparpaljati minn xulxin, imma membri organizzati umanament, soċjalment u spiritwalment, b'mod li flimkien mar-Ras tagħhom Kristu, huma. jiffurmaw Ġisem wieħed, dak li Santu Wistin, fuq it-tagħlim ta' San Pawl, isejjaħ 'Kristu sħiħ L-insara fil-Knisja jgħaddu lil xulxin it-tajjeb ta' kull wieħed, u Kristu jqaddes, jipperfezzjona u jsaħħaħ id-dgħjufija umana — tagħhom. Ħadd ma għandu għax jaqta' qalbu, għaliex Kristu bata għal kulħadd, miet għal kulħadd u rxoxta għal kulħadd. Kristu kiseb il-fidwa u l-adozzjoni divina għall- bnedmin kollha, u għalhekk kulħadd għandu jsalva jekk jagħti s-sehem tiegħu biex il-fidwa tkun applikata għalih. Kristu jgħin lil min ma jemminx f' Alla. Jgħin aktar lil min jemmen f' Alla għalkemm ma jkunx wasal biex jagħraf lil Alla veru. Jgħin iżjed lill-insara wkoll jekk huma eretiċi, xiżmatiċi jew b'xi mod mifrudin mill-Knisja vera. Kristu jgħin iktar lill-insara marbutin mal-Papa, anke jekk ma jkunux fil-grazzja ta' Alla, u xi ħaġà iżjed lill-Kattoliċi li jkunu jgħixu fil-grazzja ta' Alla regolarment. Festa Madonna taċ-Ċintura Gudja 20902